cyanic-selkie/wikianc huggingface dataset:
பெந்தெங்கு மரபு அருங்காட்சியகம்
சிறப்பு
தங்கேராங்கில் உள்ள பென்டெங் பாரம்பரிய அருங்காட்சியகம் சீன பாணியிலான கட்டிடக்கலைகளைக் கொண்டுள்ளது, கட்டிடத்தின் மிகவும் சுவாரஸ்யமான அசல் கூறுகளில் ஒன்றாக முதல் தளத்தைச் சுற்றி அமைந்துள்ள ஆகாயத்தை நோக்கிய நிலையில் அமைக்கப்பட்டதாகும். சகார்த்தாவின் புறநகர்ப் பகுதியான டாங்கேராங்கின் வரலாற்றைப் பற்றி அறியும்போது ஒரு வியப்பு காத்திருக்கிறது எனலாம். எங்கும் பரவியிருக்கும் பெரிய தொழிற்சாலைகள் மற்றும் கிடங்குகளுக்கு பெயர் பெற்ற நிலையில் இப்பகுதி அமைந்துள்ளது. இது நாட்டில் தனித்துவமானது என்பது அதன் வரலாற்றைக் கொண்டு அறியமுடியும். இந்த தீவுக்கூட்டத்தில் சீன இனக்குழுக்களின் முதல் குடியேற்றங்கள் டாங்கேராங்கில் அமைந்ததாக நம்பப்படுகிறது.
பார்வை நேரம்
பெந்தெங்கு மரபு அருங்காட்சியகம் ஜேஎல்என்.சிலமே 20, போயன் டெக் பயோ கோயில் பின்புறம், தங்கெராங்கு 15111, இந்தோனேசியா என்ற முகவரியில் அமைந்துள்ளது. இதனை பார்வையாளர்கள் திங்கட்கிழமை முதல் சனிக்கிழமை வரை காலை 10.00 மணி முதல் மாலை 5.00 மணி வரை பார்வையிடலாம். இந்த அருங்காட்சியகத்திற்கு ஞாயிற்றுக்கிழமை விடுமுறை நாளாகும்.
குறிப்புகள்
பகுப்பு:இந்தோனேசிய அருங்காட்சியகங்கள்
பெண்கள் நலச் சங்கம்
'பெண்கள் நலச் சங்கம் (Women's Welfare Association) அல்லது பெண்கள் சங்கம் என்றும் அழைக்கப்படுகிறது. 1975 முதல் (ஆப்கன்) மகளிர் நிறுவனம் என்று அழைக்கப்படுகிறது. இது ஆப்கானித்தானில் செயல்படும் ஒரு மகளிர் அமைப்பாகும். இது 1946இல் நிறுவப்பட்டது. இது தா மிர்மனெக் துலானே அல்லது தா மெர்மெனோ தோலானா என்றும் அழைக்கப்பட்டது. இது 1975இல் அரசாங்கத்திலிருந்து சுதந்திரமாக செயல்படுகிறது. 1953 முதல், இது மிர்மன் என்ற அதன் சொந்த பத்திரிக்கையை வெளியிட்டு வருகிறது.
பின்னணி
மன்னர் அமனுல்லாகான், இராணி சொரயா தார்சி ஆகியோர் 1920களில் சீர்திருத்தத் திட்டத்தில் பெண்களின் உரிமைகளை ஊக்குவித்தனர். அத்துடன் முதல் பெண்கள் அமைப்பை ( அஞ்சுமன்-இ ஹிமாயத்-ஐ-நிஸ்வான் ) நிறுவினர். ஆனால் 1929இல் அவர்கள் நிலைமாற்றப்பட்ட பிறகு, அவர்களின் சீர்திருத்தங்கள் ரத்து செய்யப்பட்டன. எவ்வாறாயினும், இரண்டாம் உலகப் போருக்குப் பிறகு, ஆப்கானித்தான் சமூகத்தை சீர்திருத்த வேண்டிய அவசியத்தை அரசாங்கம் கண்டது. பெண்கள் விடுதலையானது அந்தக் கொள்கையின் ஒரு பகுதியாகும்.
பெண்கள் நலச் சங்கானது பெண்களின் உரிமைகளில் சீர்திருத்த காலத்தில் நிறுவப்பட்டது. பெண்கள் காபூல் பல்கலைக்கழகத்தில் 1950இல் படிக்க அனுமதிக்கப்பட்டனர். அந்த இடத்திலிருந்து, படித்த நடுத்தர வர்க்கமும், உயர் வகுப்பு பெண்களும் முக்கிய நகரங்களில் விமான நிறுவனக்கள் உட்பட வங்கிகள், நூலகங்கள் போன்ற அரசு நிறுவனங்களில் வேலைக்கு அமர்த்தப்பட்டனர். ஒரு குறிப்பிட்ட நிறுவனத்தைப் பயன்படுத்தி இந்த மாற்றங்களை அரசாங்கம் ஆதரிக்க வேண்டிய தேவை இருந்தது.
நிறுவுதல்
இந்த அமைப்பு முதலில் தா மிர்மனெக் துலானே அல்லது தா மெர்மெனோ தோலானா (மகளிர் சங்கம்) என்ற பெயரில் காபுல் நகரில் 1946இல் ஒரு ஆப்கானியரை மணந்த பிரெஞ்சு பெண்மணியான, மேடம் அசின் என்பவரால் துவங்கப்பட்டது. ஆனால் 1947 முதல் அதன் பெரும்பாலான திட்டங்களுக்கு நிதியளித்து வந்த நிதி அமைச்சகத்தால் கையகப்படுத்தப்பட்டது. இது 1950 வரை கல்வி அமைச்சகத்தால் நிர்வகிக்கப்பட்டது.
அரச குடும்ப பெண்களான சைனாப் இனாயத் சிராஜ், பீபி ஜான் ஆகியோரை அதன் நிறுவன உறுப்பினர்களாகக் கொண்டும், பொதுமக்கள், அரசு அதிகாரிகளின் மனைவிகள், அரசு ஊழியர்களின் மனைவிகள் ஆகியோர் அதன் உறுப்பினர்களாகவும் சேர்க்கப்பட்டனர். இராணி உமைரா பேகம் அதன் முதல் கௌரவத் தலைவராகவும் அதிகாரப்பூர்வ புரவலராகவும் செயல்பட்டார். மன்னர் அமனுல்லா கானின் உறவினரான, சைனாப் இனாயத் சிராஜ் அல்லது சைனாப் எனயத் சராஜ் என்பவர் அதன் செயல் தலைவராக இருந்தார்.
அதன் பல குறிப்பிடத்தக்க உறுப்பினர்களில் ஆப்கானிய செவிலியரும் பெண்கள் உரிமை ஆர்வலருமானயான நபீசா சாயெக் ஆகியோரும் அடங்குவர்.
பெண்கள் நலச் சங்கம்அரசாங்கத்தின் நவீனமயமாக்கல் செயல்முறையுடன் இணைந்து பெண்கள் சீர்திருத்தங்களுக்காக பணி செய்தது. மேலும் அடிப்படையில் பெண்களின் உரிமைகளுக்கான அரசாங்க உறுப்பாக செயல்பட்டது. இதன் இயக்குனரும், ஆபகன் அரசியல்வாதியும், பாராளுமன்றத்திற்கு தேர்ந்தெடுக்கப்பட்ட முதல் பெண்களில் ஒருவருமான குப்ரா நூர்சாய், 1964ஆம் ஆண்டின் புதிய அரசியலமைப்பின் பணியில் பங்கேற்றார். இது பெண்களின் வாக்குரிமையை அறிமுகப்படுத்தியது.
இந்த அமைப்பின் நோக்கம் சமூகத்தில் பெண்களின் நிலையை உயர்த்துவதற்காக பணி செய்வதாகும். இவர்கள் பாலினப் பிரிவினையிலிருந்து பெண்களின் விடுதலையை வெளிப்படுத்துவதை ஊக்குவிப்பதன் மூலம் ஊக்கப்படுத்தினர். ஆனால் இவர்கள் முக்கியமாக பெண்களின் வேலை, எழுத்தறிவு, குடும்பக் கட்டுப்பாடு, தொழிற்கல்வி வகுப்புகளை ஊக்குவிப்பதன் மூலம் இதை செயல்படுத்தினர். இவர்கள் தொண்டு செயல்பாடுகளை ஏற்பாடு செய்வதன் மூலம் சமூகத்தில் பெண்களின் பங்களிப்பை ஊக்குவித்தனர். மேலும், பெண்களுக்கான பள்ளிகளை ஏற்பாடு செய்வதன் மூலம் பெண்கள் கல்வி மற்றும் தொழில்முறை வேலையை கற்கவைப்பது, நாடு முழுவதும் உள்ள பெண்கள் நலச் சங்கத்தின் அலுவலகங்களில் வயது வந்த பெண்களுக்கு பல்வேறு பாடங்களில் வகுப்புகள் எடுப்பது உட்பட பல பணிகளை மேற்கொண்டனர்.
வெளி இணைப்புகள்
பகுப்பு:பெண்ணிய வரலாறு பகுப்பு:ஆப்கானித்தானின் வரலாறு
முதுகுளத்தூர் ஊராட்சி ஒன்றியம்
முதுகுளத்தூர் ஊராட்சி ஒன்றியம், தமிழ்நாட்டின் இராமநாதபுரம் மாவட்டத்தில் உள்ள 11 ஊராட்சி ஒன்றியங்களில் ஒன்றாகும். முதுகுளத்தூர் ஊராட்சி ஒன்றியம் நாற்பத்தி ஆறு ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் முதுகுளத்தூரில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, முதுகுளத்தூர் ஊராட்சி ஒன்றியத்தின் மொத்த மக்கள் தொகை 82,169 ஆகும். அதில் பட்டியல் சாதி மக்களின்  தொகை 24,971  ஆக உள்ளது. பட்டியல் பழங்குடி மக்களின் தொகை 5  ஆக உள்ளது.
மேற்கோள்கள்
பகுப்பு:இராமநாதபுரம் மாவட்ட ஊராட்சி ஒன்றியங்கள்
தோமோயுகி யமாசிதா
தோமோயுகி யமாசிதா (ஆங்கிலம்: Tomoyuki Yamashita அல்லது Tomobumi Yamashita; ஜப்பானியம்: 山下 奉文); என்பவர் இரண்டாம் உலகப் போரின் போது ஜப்பானிய இராணுவத்தில் (Imperial Japanese Army) தளபதியாக (General) இருந்தவர்.
மலாயா படையெடுப்பு மற்றும் சிங்கப்பூர் போரின் போது ஜப்பானியப் படைகளை யமாசிதா வழிநடத்தினார். தீபகற்ப மலேசியா மற்றும் சிங்கப்பூரை 70 நாட்களில் கைப்பற்றினார். அதனால் தோமோயுகி யமாசிதாவுக்கு "மலாயாவின் புலி" (The Tiger of Malaya) என்று பெயரிடப்பட்டது.
பொது
ஆனாலும், ஆகஸ்டு 1945-இல் ஜப்பான் சரணடையும் வரையில் (Surrender of Japan) அவர், லூசோன் (Luzon) பகுதியைத் தக்க வைத்துக் கொண்டார்..
போர்க் குற்றங்கள்
இரண்டாம் உலகப் போருக்குப் பிறகு, 1944-இல் ஆக்கிரமிக்கப்பட்ட பிலிப்பைன்சில், தோமோயுகி யமாசிதாவின் கட்டளையின் கீழ் துருப்புக்களால் செய்யப்பட்ட போர்க் குற்றங்களுக்காக யமாசிதா விசாரிக்கப்பட்டார்.
அந்தப் போர்க் குற்றங்களுக்கு உத்தரவிட யமாசிதா மறுத்தார் என்றும்; அவை நிகழ்ந்ததாக அவருக்குத் தெரியாது என்றும்; விசாரணையில் தோமோயுகி யமாசிதா கூறினார்.
முரண்பட்ட சான்றுகள்
இருப்பினும் அவரின் உத்தரவின் கீழ் இந்தக் குற்றங்களைச் செய்யப் பட்டதா என்பது குறித்தும்; குற்றங்கள் செய்யப்பட்டது பற்றி அவருக்குத் தெரியுமா என்பது குறித்தும் விசாரணையின் போது முரண்பட்ட சான்றுகள் சமர்ப்பிக்கப்பட்டன.
இறுதியில் தோமோயுகி யமாசிதா ஒரு போர்க் குற்றவாளி என நீதிமன்றம் தீர்ப்பு வழங்கியது. 1946-இல் அவர் தூக்கிலிடப்பட்டார்.
வரலாறு
ஜப்பான், ஷிகோகு (Shikoku) மாநிலத்தில், ஒசுகி கிராமத்தில் ஓர் உள்ளூர் மருத்துவரின் இரண்டாவது மகனாகப் பிறந்தவர் தோமோயுகி யமாசிதா. அவர் தன் இளமை பருவத்தில் இராணுவத் தொடக்கப் பள்ளிகளில் பயின்றார்.
நவம்பர் 1905-இல், ஜப்பானிய அரச இராணுவக் கல்லூரியில் (Imperial Japanese Army Academy) வகுப்பில் பட்டம் பெற்றார். 920 மாணவர்களில் 16-ஆவது இடத்தைப் பெற்றார். டிசம்பர் 1908-இல் அவர் லெப்டினண்ட் பதவி உயர்வு பெற்றார்.
ஹிசாகோ நாகயாமா
1919 முதல் 1922 வரை ஜெர்மனி, பெர்ன் மற்றும் பெர்லின் நகரங்களில் உதவி இராணுவ அதிகாரியாகப் பணியாற்றினார். பிப்ரவரி 1922-இல், மேஜர் பதவிக்கு உயர்வு பெற்றார்.
மலாயா மீது படையெடுப்பு
1941-ஆம் ஆண்டு நவம்பர் 6-ஆம் தேதி தோமோயுகி யமாசிதா, ஜப்பானிய இராணுவத்தின் 25-ஆவது பிரிவின் (Twenty-Fifth Army) தளபதியாக நியமிக்கப்பட்டார். மலாயாவில் தன் படைகள் கடல்வழியாகத் தரை இறங்கினால் மட்டுமே வெற்றி பெற முடியும் என்பது அவரின் நம்பிக்கை.
1941 டிசம்பர் 8-ஆம் தேதி அவர் இந்தோசீனாவில் உள்ள தளங்களில் இருந்து மலாயா மீது படையெடுப்பைத் தொடங்கினார். உடனடித் தாக்குதல்கள் மட்டுமே மலாயாவில் வெற்றியை உறுதி செய்யும் என்று தோமோயுகி யமாசிதா உறுதியாக நம்பினார்.
பிரித்தானியர்களின் மிகப் பெரிய தோல்வி
ஏனென்றால், மலாயாவிலும் சிங்கப்பூரிலும் இருந்த பிரித்தானியப் படைகளை விட மூன்றில் ஒரு பங்காக ஜப்பானியப் படை இருந்தது. அதனால் மலாயாவையும் சிங்கப்பூரையும் மிகக் குறுகிய காலத்தில் கைப்பற்றுவதுதான் தோமோயுகி யமாசிதாவின் முதல் இலக்கு.
1942 பிப்ரவரி 15-இல் சிங்கப்பூரின் வீழ்ச்சியுடன் மலாயாவில் ஜப்பானியரின் படையெடுப்பு ஒரு முடிவுக்கு வந்தது. 80,000 பிரிட்டிஷ், இந்திய மற்றும் ஆஸ்திரேலியத் துருப்புகள் சரண் அடைந்தார்கள். இது வரலாற்றில் பிரிட்டிஷ் தலைமையிலான மிகப்பெரிய தோல்வியாகும். அதன் பின்னர் தோமோயுகி யமாசிதா "மலாயாவின் புலி" என்று அழைக்கப்பட்டார்.
போர்க் குற்றங்களுகாக விசாரணை
1945 அக்டோபர் 29-ஆம் தேதி முதல் 1945 டிசம்பர் 7-ஆம் தேதி வரை, மணிலாவில் உள்ள அமெரிக்க இராணுவ நீதிமன்றம், போர்க் குற்றங்களுகாக தோமோயுகி யமாசிதாவை விசாரணை செய்தது. இறுதியில் குற்றவாளி என உறுதி செய்யப்பட்டு அவருக்கு மரண தண்டனை விதிக்கப்பட்டது.
23 பிப்ரவரி 1946-இல், மணிலாவிற்கு தெற்கே 30 மைல் (48 கி.மீ.) தொலைவில் உள்ள லாஸ் பானோஸ், லகுனா சிறை முகாமில் (Los Baños, Laguna Prison Camp) தூக்கிலிடப்பட்டார்.
மேலும் காண்க
பகுப்பு:மலேசிய வரலாறு *
பார்மேட்டு
பார்மேட்டு ( Formate ) என்பது பார்மிக் அமிலத்தில்  இருந்து  புரோட்டான்  நீக்கம் செய்யப்பட்டு பெறப்படும் ஒரு  எதிர்மின் அயனி  யாகும். இதன் மூலக்கூறு வாய்பாடு  CHOO− அல்லது HCOO− அல்லது  HCO2− என்று பல்வேறு வகைகளில் குறிப்பிடப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் இந்த எதிர்மின் அயனியை மெத்தனோயேட்டு என்ற பெயரால் குறிக்கிறது. கரிம வேதியியலில் இதுவே மிகச்சிறிய கார்பாக்சிலேட்டு எதிர் மின்அயனியாக விளங்குகிறது. பார்மேட்டு சேர்மம் என்பது பார்மிக் அமிலத்தினுடைய உப்பு  அல்லது எசுத்தர் ஆகும்.
உயிர்வேதியியல்
பார்மேட்டு அதிக அளவில் கல்லீரலிலும்  வளர்கரு செல்களில் உள்ள  இழைமணிகளிலும், புற்றுநோய் செல்களிலும் உயிர்ச்ச்த்து சுழற்சியின் போது உற்பத்தி செய்யப்படுகிறது :.
பார்மேட்டு டிஐதரசனேசு என்ற  நொதியால், பார்மேட்டு நேர்மாறாக  ஆக்சிசனேற்றம்  செய்யப்படுகிறது:.
பார்மேட்டு எசுத்தர்கள் மற்றும் உப்புகள்
பார்மேட்டு எசுத்தர்கள் ROC(O)H அல்லது (RO2CH) என்ற மூலக்கூறு வாய்பாடால் குறிக்கப்படுகின்றன. ஆல்ககால் கள் பார்மிக் அமிலத்தில் கரையும்போது இவை தன்னியலார்ந்த முறையில் உருவாகின்றன.
பார்மேட்டு உப்புகள் M(O2CH) என்ற மூலக்கூறு வாய்பாடால் குறிப்பிடப்படுகின்றன. இத்தகைய உப்புகள் கார்பாக்சில் நீக்கவினைக்கு நேர்மாறான நிலையில் கிடைப்பவையாகும். உதாரணமாக நீரேறிய நிக்கல் பார்மேட்டு  என்ற உப்பைக் கூறலாம். இது சுமார் 200 பாகை செல்சியசு  வெப்பநிலையில் கார்பாக்சிலேற்ற வினைக்கு உட்பட்டு இறுதியாக உலோக  நிக்கல்  துகளைக் கொடுக்கிறது.
இத்துகள் நிக்கல் ஐதரசனேற்ற வினைகளில்  வினையூக்கி யாகப்  பயன்படுகிறது.
மேற்கோள்கள்
பகுப்பு:எதிர்மின் அயனிகள் * பகுப்பு:கார்பாக்சிலேட்டு எதிர்மின் அயனிகள்
துருக்மெனாபாத்
துருக்மெனாபாத் (Türkmenabat) என்பது துருக்மெனிஸ்தானின் இரண்டாவது பெரிய நகரம் மற்றும் லெபாப் மாகாணத்தின் தலைநகரம் ஆகும். இந் நகரம் 2009 ஆம் ஆண்டு நிலவரப்படி இது சுமார் 254,000 மக்களைக் கொண்டிருந்தது. 1989 ஆம் ஆண்டின் கணக்கெடுப்பில் 161,000 ஆக இருந்தது.
புவியியல்
உஸ்பெகிஸ்தானின் எல்லைக்கு அருகே அமு தர்யா ஆற்றின் கரையில் 187 மீ (614 அடி) உயரத்தில் துருக்மெனாபாத் அமைந்துள்ளது. இந்த நகரம் லெபாப் மாகாணத்தின் மையத்தில் உள்ளது. இது துர்க்மெனிஸ்தானில் மேரி, அஹல், தகோகுஸ் ஆகிய மூன்று மாகாணங்களுடன் எல்லைகளைக் கொண்டுள்ளது. இந்த மாகாணம் உஸ்பெகிஸ்தான் மற்றும் ஆப்கானிஸ்தானுடனும் எல்லையாக உள்ளது.
வரலாறு
துருக்மெனாபாத் தற்போது ஒரு நவீன தொழிற்துறை நகரமாக வளர்ச்சி அடைந்து இருந்தாலும் இது 2,000 ஆண்டுகளுக்கும் மேலான வரலாற்றைக் கொண்டுள்ளது. பண்டைய காலங்களில், இது அமுல் (ஈரானிய நகரமான அமோலில் இருந்து வேறுபடுத்தப்பட வேண்டும்) என்று அழைக்கப்பட்டது. அமு தர்யா நதி என்பது இந்த பண்டைய நகரத்தின் பெயரால் பெயரிடப்பட்ட அமுல் நதியைக் குறிக்கிறது. புகாரா, கிவா மற்றும் மெர்விற்கு செல்லும் பெரிய பட்டுப்பாதையின் 3 பாதைகளுக்கு இடையில் ஒரு குறுக்குவெட்டில் துருக்மெனாபாத் மையமாக அமைந்திருந்தது. பல நூற்றாண்டுகளாக அமுல் என்பது புகாராவின் ஒப்பீட்டளவில் பின்தங்கிய உசுபெகிய நிலப்பிரபுத்துவ கானேட்டின் (பின்னர் அமீரகம்) ஒரு முக்கியமான நகரமாகும்.
உருசிய சாம்ராஜ்யம் மத்திய ஆசியாவை கைப்பற்றி துருக்கெஸ்தானை இணைக்கத் தொடங்கியபோது புகாரா அமீரகம், அமுல் என்பன உருசியாவிடம் சரணடைந்தன. நவீன நகரம் 1886 ஆம் ஆண்டில் நிறுவப்பட்டது. கோசாக் உருசியர்கள் உல்காவில் குடியேறியபோது தற்போதைய துருக்மெனாபாத்தின் கிழக்குப் பகுதியானது புதிய சார்ட்ஜுய் என பெயரிடப்பட்டது.
சோவியத் காலத்தில் தொடருந்துகளின் சந்தியாக திகழ்ந்ததாலும், அமு தர்யா பிராந்தியத்தின் அதிக வளத்தினாலும் நாட்டின் வடகிழக்கு பிராந்தியத்தில் விவசாய பொருட்களுக்கான முக்கிய வர்த்தக மையமாக அமைந்தது. நகரில் உணவு பதப்படுத்துதல், நெசவு (பருத்தி பதப்படுத்தல் மற்றும் பட்டு) என்பவற்றுக்கான தொழிற்சாலைகள் உள்ளன. சோவியத் காலத்தில் துர்க்மெனிஸ்தானின் தொழில்துறை மற்றும் போக்குவரத்து மையமாக சார்ட்ஜோ திகழ்ந்தது. துருக்மெனிஸ்தானின் சுதந்திரத்திற்கு பின்பு இது தொடர்பான பெரும்பாலான பணிகள் அசுகாபாத்திற்கு மாற்றப்பட்டன. சில மூடப்பட்டன.
காலநிலை
துருக்மெனாபாத் குளிர்ந்த பாலைவன காலநிலையை ( கோப்பன் காலநிலை வகைப்பாடு BWk ) கொண்டுள்ளது. குளிர்ந்த குளிர்காலம் மற்றும் மிகவும் வெப்பமான கோடைகாலங்களைக் கொண்டுள்ளது. மழைவீழ்ச்சி மற்றும் ஒளி பொதுவாக ஒழுங்கற்றது.
மொழி
துருக்மெனாபாத் பிராந்தியத்தின் மக்கள் பெரும்பாலும் துருக்மென் மற்றும் உசுபெகிய மொழிகளை பேசுகின்றனர். இது அப்பகுதியின் கலாச்சாரம் மற்றும் பழக்கவழக்கங்களை பெரிதும் செல்வாக்கு செலுத்துகின்றது. இந்த பேச்சுவழக்கு பெரும்பாலும் துர்க்மெனாபாத் மற்றும் லெபாப்பின் வடக்கு மாகாணங்களில் பேசப்படுகிறது.
உலக சந்தை
துருக்மெனாபாத் அதன் சந்தைகளுக்கு நன்கு அறியப்பட்டதாகும். மிகப் பெரிய சந்தையாகும். இது “துன்யா பசார்” (உலக சந்தை) என்று பெயரில் அழைக்கப்படுகிறது. கோக் பசார் மற்றும் மெர்கசி பசார் ஆகியவை மற்ற நன்கு அறியப்பட்ட சந்தைகள் ஆகும். உள்ளூர், சீன, துருக்கிய, உசுபேகிய மற்றும் உருசிய பொருட்களை வாங்குவதற்காக நாடு முழுவதிலுமிருந்து மக்கள் துருக்மெனாபாத்திற்கு வருகை தருகின்றனர். துன்யா பசாரில் நகைகள், வீட்டு உபகரணங்கள், உடைகள், நாட்குறிப்புகள், மகிழுந்துகள் மற்றும் பிற பொருட்கள் விற்பனைக்கு உள்ளன.
சான்றுகள்
பகுப்பு:துருக்மெனிஸ்தான்
பரமக்குடி ஊராட்சி ஒன்றியம்
பரமக்குடி ஊராட்சி ஒன்றியம், தமிழ்நாட்டின்  இராமநாதபுரம்  மாவட்டத்தில் உள்ள 11 ஊராட்சி ஒன்றியங்களில் ஒன்றாகும். பரமக்குடி ஊராட்சி ஒன்றியம் 39 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் பரமக்குடியில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, பரமக்குடி ஊராட்சி ஒன்றியத்தின் மொத்த மக்கள் தொகை 81,220 ஆகும். அதில் பட்டியல் சாதிமக்களின் தொகை27,339 ஆக உள்ளது. பட்டியல் பழங்குடி மக்களின் தொகை 72 ஆக உள்ளது.
ஊராட்சி மன்றங்கள்
பரமக்குடி ஊராட்சி ஒன்றியத்தில் அமைந்துள்ள 39 ஊராட்சி மன்றங்கள் உள்ளது. வெங்கிட்டன்குரிச்சி • வெங்காளூர் • வேந்தோணி • வாலாங்குடி • உரப்புளி • ஊரக்குடி • தென்பொதுவக்குடி • தெளிச்சாத்தநல்லூர் • எஸ். காவனூர் • பொதுவக்குடி • பெருங்கரை • பீர்க்கன்குறிச்சி • பாம்பூர் • பி. புத்தூர் • நென்மேனி • நெல்மடூர் • மோசுகுடி • மேலப்பார்த்திபனூர் • மேலக்காவனூர் • மேலாய்க்குடி • மடந்தை • குழந்தாபுரி • கீழப்பருத்தியூர் • கீழபார்த்திபனூர் • கஞ்சியேந்தல் • கமுதகுடி • கலையூர் • கே. கருங்குளம் • எஸ். அண்டக்குடி • ஏனாதிகோட்டை
பேரியம் மெட்டாபாசுப்பேட்டு
பேரியம் மெட்டாபாசுப்பேட்டு (Barium metaphosphate) Ba(PO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற திண்மமாகக் காணப்படும் இச்சேர்மம் தண்ணீரில் கரையாது. அமிலக் கரைசல்களில் இது கரையும் என்றாலும் மிக மெதுவாகவே கரையும். Ba2+ நேர்மின் அயனிகள் ((PO3−)n) பாலிபாசுப்பேட்டு எதிர்மின் அயனிகளுடன் சேர்ந்து பேரியம் மெட்டாபாசுப்பேட்டு சேர்மம் உருவாவதாக எக்சுகதிர் படிகவியல் ஆய்வுகள் தெரிவிக்கின்றன. பல நீரேற்றப்பட்ட வடிவங்கள் அறியப்படுகின்றன, அவை உண்மையில் வளைய மெட்டாபாசுப்பேட்டுகளாகும். Ba2(P4O12)·3.5H2O, Ba3(P3O9)2·6H2O.
தயாரிப்பு
மெட்டாபாசுபாரிக் அமிலத்துடன் பேரியம் கார்பனேட்டைச் சேர்த்து வினை புரியச் செய்வதன் மூலம் பேரியம் மெட்டாபாசுப்பேட்டை தயாரிக்கலாம்: -
அல்லது மாற்றாக பேரியம் குளோரைடு மற்றும் சோடியம் மெட்டாபாசுபேட்டு ஆகியவற்றின் நீர்த்த நிலை வினையின் மூலமும் இதை தயாரிக்கலாம்: -
BaCl2(aq) + 2NaPO3(aq) → Ba(PO3)2 + 2NaCl
மேற்கோள்கள்
பகுப்பு:பேரியம் சேர்மங்கள் பகுப்பு:பாசுபேட்டுகள்
கோரா திவ்
கோரா திவ் (Cora Divh) அல்லது கோரா தீவே (Coradeeve) (லிட்டில் பேசஸ் டி பெட்ரோ பாங் எனவும் அழைக்கப்படும்) என்பது நீரில் மூழ்கிய கரைத்தட்டு அல்லது நீரில் மூழ்கிய பவளத் தீவு ஆகும். இது இந்தியாவின் இலட்சத்தீவுகளின் ஒன்றியப் பகுதியான அமினிதிவி உப தீவுக்கூட்டத்திற்குச் சொந்தமான பிரதேசம் ஆகும். இக்கரைத்தட்டின் பெயரில் இருந்தே இந்திய ரோந்துக் கப்பல் ஒன்றிற்குப் பெயரிடப்பட்டது.
புவியியல்
பஸ்ஸாஸ் டி பெட்ரோ, செசோட்டிரிஸ் கரைத்தட்டு ஆகியவற்றை அடுத்து இலட்சத்தீவுகளின் மூன்றாவது மிகப்பெரிய பவளத்தீவு இதுவேயாகும். இதன் கடற்காயல் பரப்பளவு 339.45 சதுர கிலோமீற்றர்கள் ஆகும். இதற்கு வடக்காக 90 கிலோமீற்றர்களுக்கும் அப்பால் அடஸ் கரைத்தட்டு அமைந்துள்ளது.
வெளி இணைப்புகள்
பகுப்பு:இலட்சத்தீவுகள்
1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு
சான்றாதாரங்கள்
பகுப்பு:விமான விபத்துகள் பகுப்பு:வானூர்தி நிகழ்வுகள் பகுப்பு:1934 நிகழ்வுகள் பகுப்பு:ஐக்கிய இராச்சியம்
நசுரீன் அஞ்சும் பாட்டி
நசுரீன் அஞ்சும் பாட்டி (Nasreen Anjum Bhatti) பாக்கித்தான் நாட்டைச் சேர்ந்த ஓர் இருமொழி கவிஞராவார். பஞ்சாபி மற்றும் உருது மொழிகளில் இவர் கவிதைகள் எழுதினார். 1943 முதல் 2016 ஆம் ஆண்டு வரையிலான காலத்தில் இவர் வாழ்ந்தார். ஓவியர், வானொலி தயாரிப்பாளர், ஒளிபரப்பாளர், அமைதி, அரசியல் மற்றும் உரிமை ஆர்வலர், ஆராய்ச்சியாளர் என பன்முகங்களுடன் இயங்கினார். சர்வாதிகாரத்திற்கு எதிராக போராடிய ஒரு முற்போக்கு கவிஞராக இவர் சிறப்புப் பெற்றார்.
ஆரம்ப வாழ்க்கை மற்றும் தொழில்
பாக்கித்தான் நாட்டிலுள்ள குவெட்டா   நகரத்தில் நசுரீன் பிறந்தார், ஆனால் குழந்தை பருவத்தை சிந்து  மாகாணத்தின் இயேக்கபாபாத்தில் கழித்தார். அசாரா பெண்கள் பாரசீக மொழி பேசும் குவெட்டாவில் உள்ள ஒரு பள்ளியில் ஆரம்பக் கல்வியைப் பெற்றார். வீட்டில் கலை நயம் கொண்ட சூழலில் வளர்ந்தார். தேசிய கலைக் கல்லூரியில் இரண்டு ஆண்டுகள் கலை பாடத்தைப் படித்தார். ஆனால் இப்படிப்பில் பட்டயச் சான்றிதழ் எதுவும் இவர் பெறவில்லை. 1971 ஆம் ஆண்டு பாக்கித்தான் வானொலியில் சேருவதற்கு முன்பு 1970 ஆம் ஆண்டில்  லாகூரில் உள்ள ஓரியண்டல் கல்லூரியில் உருதுவில் முதுகலைப் பட்டம் பெற்றார். பின்னர் வேலை செய்து கொண்டே பஞ்சாபியில் முதுநிலை முடித்தார்.
1970 ஆம் ஆண்டுகளில் சகமத் சேபாய், பாகிம் இயோசி, சாகித் மெகமூத் நதீம் மற்றும் கன்வால் முசுடாக் ஆகியோரின் படிப்பு வட்டங்களில் கலந்து கொள்ளத் தொடங்கியபோது, நசுரீன் லாகூரின் இலக்கிய வட்டத்தின் ஒரு பகுதியாக ஆனார். நசும் ஒசைன் சையத்து இவருடைய இலட்சிய எழுத்தாளராக இருந்தார். வாராந்திர பஞ்சாபி கவிதை அமர்வுகளில் அவருடைய இடத்திற்குச் சென்று நசுரீன் கலந்து கொண்டார். தனது ஒன்பது வயதில் இவரும் கவிதை எழுதத் தொடங்கினார், குழந்தைகளின் புகழ்பெற்ற பாக்கித்தான் பத்திரிகையான 'தாலிம்-ஓ-தர்பியாத்' என்ற பத்திரிகையில் இக்கவிதை அச்சிடப்பட்டது. தனது கல்லூரியில் பத்திரிக்கையின் ஆசிரியராக நசுரீன் இருந்தார்  உருது மற்றும் ஆங்கிலம், சிந்தி மற்றும் பஞ்சாபி ஆகிய மொழிகளில் கவிதைகளை வழங்கினார். ஆனால் பின்னர் இவர் பஞ்சாபி மற்றும் உருது கவிதைகளுக்கு மட்டுமே கட்டுப்படுத்திக் கொண்டார். 1971 ஆம் ஆண்டு நடைபெற்ற ஒரு திறமை வேட்டை திட்டத்தின் மூலம் நசுரீன் பாக்கித்தான் வானொலியில் சேர்ந்தார். அங்கு இவர் மாணவர் செயல்பாடுகளை ஏற்பாடு செய்தார். வானொலி இலக்கிய நிகழ்ச்சிகளில் கட்டுரைகள் மற்றும் கவிதைகளைப் படித்தார்.
டான் நியூசு என்ற பாக்கித்தான் செய்தி அலைவரிசைக்கு   அளித்த பேட்டியில், இலக்கிய மாணவராக, அப்துல்லா உசைன், அனீசு நாகி, இன்டிசார் உசைன், கிசுவர் நகீத் மற்றும் அயிசுல் அக் போன்ற இலக்கிய ஆளுமைகள்  தனது வளர்ச்சிக்கு உதவியதாக இவர் கூறினார். முனீர் நியாசி, அமானத் அலிகான், கி.ஏ சிசுட்டி, நசீர் காசுமி, சகீர் காசுமிரி, வசீர் அப்சல் மற்றும் சூஃபி தபசம் போன்றவர்களுடன் பணிபுரிந்தபோது இவர் ஒரு கலைஞராக மாறினார். பாக்கித்தான் வானொலி தயாரிப்பாளர், ஒளிபரப்பாளர் மற்றும் துணை கட்டுப்பாட்டாளராக பணியாற்றினார். சாகிர் அலி அருங்காட்சியகத்தின் இருப்பிட இயக்குனராகவும் பணியாற்றினார். 2011 ஆம் ஆண்டு இவருக்கு பாக்கித்தான் நாட்டின் தம்கா-இ-இம்தியாசு  விருது வழங்கப்பட்டது.
2015 ஆம் ஆண்டில் நசுரீனுக்கு புற்றுநோய் இருப்பது கண்டறியப்பட்டது. இவருக்கு லாகூரிலுள்ள சிஎம் எச் மருத்துவமனையில் சிகிச்சை அளிக்கப்பட்டது. பின்னர், இவர் கராச்சிக்கு சென்றார், அங்கு பிஎன்எசு மருத்துவமனையில் சிகிச்சை பெற்றார். நசுரீனுக்கு ஒரு மகன் இருக்கின்றார். அவர் வெளிநாட்டில் வசிக்கின்றார்.
பஞ்சாபி இலக்கியம் மற்றும் பெண்ணியம்
நசுரீன் ஒரு பெண்ணியவாத பஞ்சாபி கவிஞர் மற்றும் உரிமை ஆர்வலர் ஆவார். நான்கு புத்தகங்களை எழுதியுள்ளார். அவற்றில் இரண்டு பஞ்சாபி மொழியிலும் இரண்டு உருது மொழியிலும் எழுதினார் "நீல் கரையான் நீல்கன் (1979), "அதாய் பெர் தாரா" (2009), "பின் பாசு" மற்றும் "தேரா லேயா பேதால்னே தக்   என்பவை அந்நூல்களாகும்.
நசுரீன் பாட்டி "எதிர்ப்பு இலக்கியத்தின்" கடைசி ஒருவராகக் கருதப்பட்டார். மரபுவழி ஆணாதிக்கத்தால் உந்தப்பட்ட சமூக-கலாச்சார நெறிமுறைகள் மற்றும் வர்க்க அடிப்படையிலான அரசியல்-பொருளாதார கட்டமைப்பை இவர் தனது கவிதை வெளிப்பாட்டின் மூலம் செய்தார். ஒரு சமூக உணர்வுள்ள கலைஞர், அனைத்து அடிப்படை உரிமைகளிலும் மக்களின் பங்கை சுரண்டுவதை அடிப்படையாகக் கொண்ட அரசியல் அமைப்பின் தன்மையை அம்பலப்படுத்தினார். ஒரு பெண்ணியக் கவிஞராக இருந்த இவர், ஆணாதிக்கம், கலாச்சார விழுமியங்கள், சமூக நெறிகள், பழக்கவழக்கங்கள் மற்றும் மரபுகள் எவ்வாறு பாலினப் பாகுபாட்டை உருவாக்கி பெண்களை ஒரு போகப் பொருளாகக் குறைத்தது என்ற சிக்கலான செயல்முறையை ஆராய்ந்தார். இவரது கவிதை ஆணாதிக்க நடைமுறைகளுக்கும் அரசியல் ஒடுக்குமுறைக்கும் இடையே ஓர் உள்ளார்ந்த இணைப்பை சித்தரிக்கிறது.
மேற்கோள்கள்
பகுப்பு:2016 இறப்புகள் பகுப்பு:1943 பிறப்புகள் பகுப்பு:பாக்கித்தானியப் பெண்ணியவாதிகள்
கவிதா ரவுத்
thumb
கவிதா ரவுத் (Kavita Raut, பிறப்பு: மே 5, 1985) மகாராட்டிரத்தின் நாசிக்கைச் சேர்ந்த நீள்தொலைவு ஓட்டக்காரர் ஆவார். இவர் 10 கிமீ சாலை ஓட்டத்தில் 34:32 நேரத்தில் கடந்து தற்போதைய தேசியச் சாதனைக்கு உரிமையாளராக உள்ளார். 2010 பொதுநலவாய விளையாட்டுக்களில் 10000 மீ போட்டியில் வெண்கலப் பதக்கம் வென்றார்; இதுவே பொதுநலவாய விளையாட்டுக்களில் இந்திய பெண் மெய்வல்லுநர் ஒருவர் தடகளப் போட்டியில் தனிநபர் பதக்கம் வெல்லும் முதல் நிகழ்வாக அமைந்தது. தொடர்ந்து ஆசிய விளையாட்டுப் போட்டிகளில் 10 கிமீ தொலைவோட்டத்தில் வெள்ளிப் பதக்கம் வென்றார்.
வெளி இணைப்புகள்
பகுப்பு:1985 பிறப்புகள் பகுப்பு:இந்திய ஒலிம்பிக் வீரர்கள் பகுப்பு:இந்திய ஓட்ட வீரர்கள் பகுப்பு:இந்தியப் பெண் தடகள வீரர்கள் பகுப்பு:வாழும் நபர்கள் பகுப்பு:Rio Olympic Editathon 2016
சஃபியா பீபி கற்பழிப்பு வழக்கு
சஃபியா பீபி பாலியல் பலாத்கார வழக்கு (Safia Bibi rape case) பாக்கித்தான் நாட்டின் சகிவால் நகரத்தில் 1982 ஆம் ஆண்டு நடைபெற்ற ஒரு வழக்காகும். கிட்டத்தட்ட பார்வையற்ற ஒர் இளம்பெண்ணான சஃபியா பீபி அவர் பணிபுரிந்த நிலக்கிழார் வீட்டு நபர்களால் பாலியல் பலாத்காரம் செய்யப்பட்டார். இப்பாலியல் பலாத்காரத்தை சஃபியாவால் நீதிமன்றத்தில் நிரூபிக்க முடியாமல் போனது. பாக்கித்தான் நாட்டு பாரம்பரிய இசுலாமியச் சட்ட முறைமையான சரியா சட்டத்தின் கீழ் கூறப்பட்டுள்ள அதூத்  கட்டளைகளின் படி சஃபியா விபச்சாரம் செய்ததாக குற்றம் சாட்டப்பட்டு 3 ஆண்டுகள் சிறைத் தண்டனையும், 15 பிரம்படிகளும் அபராதமாக  விதிக்கப்பட்டன.
சம்பவம்
உள்ளூர் உரிமையாளரின் வீட்டில் வீட்டு உதவியாளராக பணியாற்றிய சஃபியா பீபி, நில உரிமையாளரின் மகன் மக்சூத் அகமது மற்றும் நில உரிமையாளர் முகம்மது அலி ஆகியோரால் பாலியல் பலாத்காரம் செய்யப்பட்டார். பாலியல் பலாத்காரம் காரணமாக சஃபியா பீபி கர்ப்பமாகி ஒரு குழந்தையைப் பெற்றெடுத்தார். அதன் பிறகு குழந்தை சிறிது நேரத்தில் இறந்து போனது. 1982 ஆம் ஆண்டு சூலை மாதம் 15 ஆம் தேதியன்று சஃபியாவின் தந்தை உள்ளூர் காவல் நிலையத்தில் தனது மகள் மக்சூத் அகமது மற்றும் முகம்மது அலியால் பாலியல் பலாத்காரம் செய்யப்பட்டதாகவும் அதன் விளைவாக ஒரு குழந்தையைப் பெற்றெடுத்ததாகவும் புகார் தெரிவித்தார். மருத்துவ பரிசோதனை செய்தபின் சஃபியா மற்றும் மக்சூத் அகமது இருவரும் கைது செய்யப்பட்டனர். பழிவாங்குதல் மற்றும் அவமானத்திற்கு பயப்பட்டதால், பாலியல் பலாத்காரம் குறித்து முன்னதாக தெரிவிக்கப்படவில்லை என்று அவரது பெற்றோர் கூறினர்.
விசாரணை மற்றும் தண்டனை
இந்த வழக்கு பாக்கித்தானின் சகிவால் மாவட்டத்தின் அமர்வு நீதிமன்றத்தில் விசாரணைக்கு வந்தது. சரியா சட்டத்தை பின்பற்றும் அதூத் ஆணைப்படி, கற்பழிப்பை நிரூபிக்க, நான்கு ஆண் சாட்சிகளும் குற்றவாளிகளை நேரில் கண்டதற்கான  காட்சி அடையாளம் தேவை. இந்த ஆதாரத் தேவைகளை சஃபியாவால் நிறைவேற்ற முடியவில்லை. இதன் விளைவாக குற்றவாளிகள் ஒரே நாளில் விடுவிக்கப்பட்டனர்.
1983 ஆம் ஆண்டு சூலை 24 அன்று அதூத் கட்டளைகளின் ஒரு பகுதியான திருமணத்திற்கு புறம்பான பாலியல் நடவடிக்கையில் ஈடுபட்டதற்காக சினா கட்டளைகளின் கீழ் சஃபியா மீது விபச்சாரக் குற்றம் சுமத்தப்பட்டு ஒரு குற்றவாளியாக நிரூபிக்கப்பட்டது. பொது மக்கள் முன்னிலையில் 15 சவுக்கடிகளும் 3 ஆண்டுகள் சிறைத் தண்டனையும் 1,000 ரூபாய் அபராதமும் விதிக்கப்பட்டது. திருமணமாகாதவர் மற்றும் கற்பழிப்பு காரணமாக கர்ப்பமாகிவிட்டதாக ஒப்புக்கொண்ட உண்மைகள் இவருக்கு எதிரான ஆதாரங்களாக எடுத்துக் கொள்ளப்பட்டன.
பொது எதிர்ப்புகள் மற்றும் விடுவித்தல்
இந்த தண்டனை பொதுமக்களிடத்திலும்,  பெண்கள் நடவடிக்கை மன்றத்தின் தலைமையிலான பல பெண்கள் உரிமை குழுக்கள் மத்தியிலும் எதிர்ப்பு அலைகளை ஏற்படுத்தியது. இந்த பிரச்சனையை உள்நாட்டிலும் பன்னாட்டு அளவிலும் எழுப்ப பல ஆர்ப்பாட்டங்கள் ஏற்பாடு செய்யப்பட்டன. இந்த வழக்கு பாக்கித்தானுக்கு பன்னாட்டு சங்கடத்தை ஏற்படுத்தியது. இங்கிலாந்துக்கான பாக்கித்தான் தூதரிடம் இந்த வழக்கு குறித்து பிரிட்டிசு ஊடகங்கள் கேள்வி எழுப்பியபோது, அவர் பாக்கித்தான் அரசைத் தொடர்பு கொண்டு உரிய பதிலைத் தர வேண்டியிருந்தது.
பெரிய எதிர்ப்புகள் மற்றும் சங்கடங்களை கருத்தில் கொண்டு, மத்திய சரியத் நீதிமன்றம் இந்த வழக்கை மறுபரிசீலனை செய்ய தனக்கு மாற்றுமாறு கேட்டுக் கொண்டது. மதிப்பாய்வில், கூட்டமைப்பு சரியத் நீதிமன்றம் தொழில்நுட்ப அடிப்படையில் சஃபியா பீபியை விடுவித்தது. இருப்பினும் சஃபியா ஏற்கனவே ஆறு மாதங்கள் சிறையில் இருந்தார், 15 பிரம்படிகளையும்  அனுபவித்தார்.
மேற்கோள்கள்
பகுப்பு:பாக்கித்தான்
அர்குன்
அர்குன் கான் என்பவர் மங்கோலியப் பேரரசின் ஈல்கானரசின் நான்காவது ஆட்சியாளர் ஆவார். இவர் 1284 முதல் 1291 வரை ஆட்சிபுரிந்தார். இவர் அபகா கானின் மகன் ஆவார். இவரது தந்தையைப் போலவே இவர் ஒரு பக்தியுடைய பௌத்தராக விளங்கினார். திருநாட்டில் முஸ்லிம்களுக்கு எதிராக ஒரு பிராங்கோ-மங்கோலியக் கூட்டணியை ஏற்படுத்த முயற்சித்து ஐரோப்பாவிற்குப் பல தூதுக்குழுக்களை இவர் அனுப்பினார். ஆனால் இவரது முயற்சி வெற்றி பெறவில்லை. இவர் தனது பெரிய தாத்தா குப்லாய் கானிடம் ஒரு புது மணப் பெண்ணை அனுப்பி வைக்குமாறு கேட்டார். அந்த இளம் கோகோசினை ஆசியா வழியாக அர்குனிடம் கொண்டு வரும் பொறுப்பு மார்க்கோ போலோவால் மேற்கொள்ளப்பட்டதாகக் குறிப்பிடப்படுகிறது. கோகோசின் வருவதற்கு முன்னரே அர்குன் இறந்துவிட்டார். எனவே கோகோசின் அர்குனின் மகன் கசனைத் திருமணம் செய்து கொண்டார்.
குறிப்புகள்
<references group="" responsive="0"> பகுப்பு:1258 பிறப்புகள் பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:ஈல்கான் பேரரசர்கள்
இசுராபனி நந்தா
சிராபனி நந்தா (Srabani Nanda, Shrabani Nanda) ஒடிசாவைச் சேர்ந்த இந்தியப் பெண் விரைவோட்ட மெய்வல்லுநர் ஆவார். இவர் 4x100 மீ தொடரோட்டம், 100 மீ ஓட்டம் மற்றும் 200 மீ ஓட்டம் ஆகிய விரைவோட்டப் போட்டிகளில் சிறப்புக் கவனம் செலுத்துகிறார். இவர் ஒடிசாவின் கந்தமாள் மாவட்டத்தைச் சேர்ந்தவர்.
சாதனைகள்
சிராபனி நந்தா தேசிய அளவிலும் பன்னாட்டளவிலும் பல பதக்கங்களை வென்றுள்ளார்.
கருக்கம்பட்டி, ஊத்தங்கரை ஒன்றியம்
மக்கள்வகைப்பாடு
காட்டேரி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 241 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 65  வீடுகள் உள்ளன. கிராமத்தின் மொத்த மக்கள் தொகையானது 269 ஆகும். இதில் ஆண்கள் எண்ணிக்கை 151, பெண்களின் எண்ணிக்கை 118 என உள்ளது. மக்களின் கல்வியறிவு விகிதமானது  45.0%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
கில்பர்ட் நோய்த்தொகை
கில்பர்ட் நோய்த்தொகை (Gilbert's syndrome) (GS) என்பது மெலிவான கல்லீரல் நோயாகும். இந்நிலையில் கல்லீரல் பித்தத்துகளைச் சரியாகக் கையாள்வதில்லை. பலருக்கு இந்நிலையின்போது அறிகுறிகள் ஏதும் அமைவது இல்லை. மிக அருகிய நிலையில் தோல் அல்லது வெண்விழிப்படலம் மஞ்சளாக அமையலாம். மற்றபடி, சோர்வு, வலிவீனம், வயிற்றுவலி அமையலாம்.
கருக்கம்பட்டி, பாப்பிரெட்டிப்பட்டி ஒன்றியம்
கருக்கம்பட்டி (Karukkampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி ஊராட்சி ஒன்றியம், சித்தேரி ஊராட்சிக்கு உட்பட்ட ஒரு சிற்றூர் ஆகும்.
அமைவிடம்
இந்த ஊரானது மாவட்டத்தின் தலைநகரான தருமபுரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
லொள்ளு சபா சேசு
லொள்ளு சபா சேசு என்று பரவலாக அறியப்படும் சேசு இந்திய திரைப்பட நடிகர் ஆவார். விஜய் தொலைக்காட்சியில் ஒளிபரப்பான லொள்ளு சபா என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் லொள்ளு சபா சேசு என்று அழைக்கப்படுகிறார்.
தொழில்
துள்ளுவதோ இளமை படத்தின் மூலம் சேசு தனது திரைப்பயணத்தைத் தொடங்கினார். சில வருடங்களுக்குப் பிறகு மாறன், சந்தானம், ஜீவா உள்ளிட்ட நகைச்சுவை நடிகர்களுடன் லொள்ளு சபாவில் நடிக்கும் வாய்ப்பு கிடைத்தது.
வெளி இணைப்புகள்
பகுப்பு:வாழும் நபர்கள் பகுப்பு:சென்னை நடிகர்கள் பகுப்பு:தமிழ்த் திரைப்பட நகைச்சுவை நடிகர்கள்
வெள்ளி(I,III) ஆக்சைடு
வெள்ளி(I,III) ஆக்சைடு (Silver(I,III) oxide) என்பது Ag4O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி துத்தநாக மின்கலத்தின் ஓர் உட்கூறாகும். வெள்ளி(I) உப்பை மெல்ல பெர்சல்பேட்டு கரைசலுடன் சேர்ப்பதன் மூலம் இதை தயாரிக்கலாம். Na2S2O8 கரைசலில் AgNO3 சேர்ப்பதை இதற்கு ஓர் உதாரணமாகக் கூறலாம். கலப்பு இணைதிறன் சேர்மமான வெள்ளி(I,III) ஆக்சைடு வழக்கத்திற்கு மாறான படிகக் கட்டமைப்பை ஏற்கிறது. அடர்பழுப்பு நிறத்துடன் காணப்படும் இச்சேர்மம் சிதைவடையும்போது தண்ணீரில் ஆக்சிசனை வெளிவிடுகிறது. அடர் நைட்ரிக் அமிலத்தில் கரைந்து பழுப்பு நிறத்தில் Ag2+ அயனிகளை கொடுக்கிறது.
கட்டமைப்பு
AgO அணுபவ வாய்ப்பாடாக இருந்த போதிலும் இச்சேர்மத்தில் வெள்ளி +2 என்ற ஆக்சிசனேற்ற நிலையில் இருப்பதாக பரிந்துரைக்கப்படுகிறது. மேலும் இது டயா காந்தப் பண்பை பெற்றிருப்பதாகவும் அறியப்படுகிறது. வெள்ளி அணுக்கள் இரண்டு வேறுபட்ட ஒருங்கிணைவு சூழல்களை கொண்டிருப்பதாக எக்சுகதிர் விளிம்பு நிலை ஆய்வுகள் தெரிவிக்கின்றன. இரண்டு ஒரே நேர்கோட்டமைவு ஆக்சைடுகளை அடுத்துள்ள வெள்ளி அணுக்களும் மற்றொன்று நான்கு இணைதள ஆக்சைடுகளை அடுத்துள்ள வெள்ளி அணுக்களும் கொண்ட சூழலில் இருப்பதாக ஆய்வு முடிவுகள் தெரிவிக்கின்றன. எனவே AgO என்ற அனுபவ வாய்ப்பாட்டை AgIAgIIIO2 என்றும் அல்லது Ag2O•Ag2O3 என்றும் முறைப்படுத்தலாம். வெள்ளி(I) ஆக்சைடும் வெள்ளி(III) ஆக்சைடும் 1:1 என்ற மோலார் விகிதத்தில் கலந்துள்ள கலவையாக இச்சேர்மம் பார்க்கப்படுகிறது. முன்னதாக இச்சேர்மம் வெள்ளி (1) பெராக்சைடு என்று அழைக்கப்பட்டது. ஆனால் இது தவறான ஒரு பெயராகும். ஏனெனில் இச்சேர்மத்தில் பெராக்சைடு அயனி (O22−) ஏதுமில்லை என்பதை கவனிக்க வேண்டும்.
தயாரிப்பு
அமெரிக்கக் காப்புரிமை எண் 4003757 (லக்சு மற்றும் சோபனோவ்) இந்த ஆக்சைடை தயாரிக்கும் ஒரு முறையை ( பின்னர் இது வெள்ளி(II) -ஆக்சைடு என்று அழைக்கப்பட்டது) விவரிக்கிறது. இம்முறை மின்கலன்களுக்கு ஏற்ற வடிவத்தில் தயாரிப்பதற்கான ஒரு முறையாக அறிவிக்கப்பட்டு பின்வரும் உதாரணங்களை அளிக்கிறது:
150 கிராம் சோடியம் ஐதராக்சைடை கொண்ட 1.5 லிட்டர் நீரிய கரைசலில், 65 கிராம் வெள்ளி தூளை சேர்த்து தொடர்ந்து கிளறி தொங்கல் கரைசலாகச் செய்யப்படுகிறது. வெள்ளி தூள் ஒரு கன சென்டிமீட்டருக்கு சுமார் 1.6 கிராம் அடர்த்தி கொண்டதாகும். அதன் தானிய அளவு விநியோகம்: 10 மைக்ரானுக்கு கீழ் 52%; 33% 10 மைக்ரான் முதல் 30 மைக்ரான் வரை 33 சதவீதமாகும். 30 மைக்ரானுக்கு மேல் 15 சதவீதம் ஆகும்.
நீர்மத்தை சுமார் 85° செல்சியசு வெப்பநிலைக்கு சூடுபடுத்த வேண்டும். நீர்மம் இவ்வெப்பநிலையை அடைந்ததும் மொத்தம் 200 கிராம் பொட்டாசியம் பெராக்சிடைசல்பேட்டு சேர்மத்தை (K2S2O8) ஒவ்வொரு முறையும் சுமார் 40 கிராம் அளவுக்கு பகுதி பகுதியாக இடைவெளி விட்டு நீர்மத்துடன் சேர்க்க வேண்டும். எடுத்துக்காட்டாக, 1 மணி நேரம். இறுதி பகுதியை சேர்த்த ஒரு மணி நேரத்திற்குப் பிறகு கிளறல் மேலும் 3 மணி நேரம் தொடர்கிறது. பின்னர் கிடைக்கும் நீர்மம் வடிகட்டப்பட்டு, காரப் பொருட்களிலிருந்து விடுவிக்கும் பொருட்டு நன்றாக கழுவப்படுகிறது. பின்னர் சுமார் 80° செல்சியசு வெப்பநிலையில் உலர்த்தப்பட்டு துகள் வடிவமாக ஒடுக்கப்படுகிறது.
மேற்கூறிய தயாரிப்பு முறையில் கிடைக்கும் சுமார் 73 கிராம் வெள்ளி-(I,III) ஆக்சைடு சேர்மத்தில் கிட்டத்தட்ட 95 சதவீதத்திற்கும் அதிகமான தூய வெள்ளி(I,III) ஆக்சைடு உட்பொருளாக கலந்துள்ளது. உற்பத்தி செய்யப்படும் வெள்ளி ஆக்சைடு உயர் வெப்ப இயக்கவியல் நிலைத்தன்மையும், குறைந்த உள்ளக மின்வெளியேற்றமும், இதன் விளைவாக நீண்ட நிலைப்பும் கொண்டதென வகைப்படுத்தப்படுகிறது. 18 சதவீத சோடியம் ஐதராக்சைடில் வெளியிடப்படும் வாயுவின் வளர்ச்சி விகிதம் அறை வெப்பநிலையில் ஒரு கிராம்-மணி நேரத்திற்கு 1 மைக்ரோலிட்டருக்கும் குறைவாக உள்ளது. இக்கண்டுபிடிப்பை உள்ளடக்கிய செயல்முறையானது, விதிவிலக்காக வழக்கமான வடிவம் மற்றும் ஒற்றை சாய்வு வடிவத்தில் ஒற்றை படிகங்களை உருவாக்குகிறது என்பதற்கு இந்த நிலைத்தன்மையே காரணமாகும்.
அமெரிக்க காப்புரிமை எண் 4717562 (யான்சென் மற்றும் சிடாண்டுகே, 1987) தூய வெள்ளி(III)  ஆக்சைடை தயாரிக்கும் மின்பகுளி ஆக்சிசனேற்றத்தை விவரிக்கிறது. இம்முறையில் 0 பாகை செல்சியசு வெப்பநிலைக்கு கீழான வெப்பநிலையில் AgClO4, AgBF4 அல்லது AgPF6 போன்ற வேதிப்பொருள்கள் ஆக்சிசனேற்ற வினைக்கு உட்படுத்தப்படுகின்றன.
மேற்கோள்கள்
பகுப்பு:ஆக்சைடுகள் பகுப்பு:வெள்ளி சேர்மங்கள் பகுப்பு:கலப்பு இணைதிறன் சேர்மங்கள்
தேற்றா
thumb|right|தேற்றா கொட்டைகள் தேற்றா அல்லது தேத்தா (Strychnos potatorum) என்பது ஒருவகை மரம். இது தமிழிலக்கியத்தில் இல்லம் என்றும் தேத்தாங்கொட்டை, தேறு போன்ற வேறு பெயர்களும் உள்ளன. இதன் இலைகள் பளபளப்பான சற்று நீண்ட கரும்பச்சை இலைகளையும், உருண்டையான விதையினையும் உடைய குறுமரம். தமிழகத்தின் மலைக்காடுகளிலும், சமவெளிகளில் ஒவ்வோர் இடத்தில் காணப்படுகிறது. இதன் பழம், விதை, ஆகியவை மருத்துவப் பயன் உள்ளவை. திருக்குவளை என்னும் திருக்கோளிலி தலத்தின் தலமரமாக விளங்குவது தேற்றா மரமாகும். தேற்றாங்கொட்டை என்பது சேறுடன் கலங்கிய நீரைத் தெளிய வைக்க தமிழ்நாட்டின் சில பகுதிகளில் பயன்படுத்தப்படும் தேற்றா மரத்தின் விதை ஆகும்.
குளம், ஊருணிகளில் இருந்து பெறப்படும் நீர் கலங்கலாக இருக்கும். இந்நீரை அப்படியே குடிக்க இயலாது. எனவே சிவகங்கை, தஞ்சை மாவட்டங்களில் நீரைத் தெளிய வைக்க தேத்தாங்கொட்டையை கலங்கிய நீருள்ள பானையின் உட்புறம் தேய்ப்பர். சில மணி நேரங்களுக்குப் பிறகு பானை நீர் தெளிந்து காணப்படும்.
பெயர்க்காரணம்
தேற்றா மரத்தின் கொட்டை, தேற்றாங்கொட்டை என அழைக்கப்படுகிறது. இந்த கொட்டையை கலங்கிய நீரில் சிறிதே உரைப்பதால் நீர் தெளிந்துவிடும். நீரைத் தெளிவிப்பதாலும் உடலை தேற்றுவதாலும் இது தேற்றான் கொட்டை எனப் பெயர் பெற்றுள்ளது. தேற்றாங் கொட்டை நீரைத் தெளிய வைக்கும் விதை என்ற பொருளைத் தருகிறது .இதனைப் பேச்சு வழக்கில் தேத்தாங்கொட்டை என்கிறார்கள். தேறு + அம் + கொட்டை தேறு - தெளிவு அம் - நீர் கொட்டை - விதை
பண்டைத் தமிழ் இலக்கியங்களில் தேற்றாமரம்
தேற்றாமரத்தின் மலர்களை கண்ணியாகக் கட்டி தலையில் அணிந்ததாக நற்றிணைப் பாடல் கூறுகிறது. "குல்லை குளவி கூதளம் குவளை     இல்லமொடு மிடைந்த ஈர்ந்தண் கண்ணியன்  (நற். 376:5-6)"
கலங்கிய நீரைத் தேற்றாங்கொட்டை தெளிய வைப்பது பற்றி கலித்தொகை இலக்கியத்தில் கூறப்பட்டுள்ளது. "இல்லத்துக்காழ் கொண்டு தேற்றக் கலங்கிய நீர்போல் தெளிந்து" ( கலித்தொகை 142:64),
பிற பயன்பாடுகள்
சிலர் தேற்றா மரத்தின் காய்களை இடித்து கொட்டையை எடுத்த பின் கிடைக்கும் சக்கையைக் கரைத்து மீன்கள் உள்ள குட்டைகளில் இடுவர். இச்சக்கையின் சாறு மீன்களை ஒரு வித மயக்க நிலைக்கு இட்டுச் சென்று கரையில் ஒதுங்கச் செய்யும். இவ்வாறு மீன் பிடிப்புக்கும் தேற்றா மரம் பயன்படுகிறது.
மருத்துவ குணங்கள்
தேற்றா மரத்தின் அனைத்து உறுப்புகளும் பாரம்பரிய மருத்துவத்தில் முக்கியத்துவம் கொண்டவை. உடல் இளைக்கவும், தேறாத உடம்பைத் தேற்றவும் தேத்தாங்கொட்டை லேகியம் பயன்படுகிறது. இதன் பழம், விதை இரண்டுமே சளியை நீக்கும், கபத்தைப் போக்கும், சீதபேதி - வயிற்றுப்போக்கைக் குணமாக்கும், புண்கள் - காயங்களை ஆற்றும், கண் நோய் போக்கும், சிறுநீரகக் கோளாறுகளைக் குணமாக்கும், பெண் இனப்பெருக்க உறுப்புக் கோளாறுகளை அகற்றும்; இதன் கொட்டை நீரிழிவு நோயைக் கட்டுப்படுத்தும்.
உசாத்துணை
பகுப்பு:மரங்கள் பகுப்பு:கொட்டைகள்
தேவீந்தர் வால்மீகி
தேவிந்தர் சுனில் வால்மீகி (Devindar Sunil Walmiki) ஓர் இந்திய வளைகோல் பந்தாட்ட வீரராவார். 1992 ஆம் ஆண்டு மே மாதம் 28 இல் இவர் பிறந்தார். ஆடுகளத்தின் மையப்பகுதியில் ஒரு நடுகள வீரராக இவர் நிபுணத்துவம் பெற்று விளையாடி வருகிறார். இரியோ 2016 கோடைக்கால ஒலிம்பிக் போட்டிகளில் விளையாடும் இந்திய ஆக்கி அணியில் இவர் இடம்பெற்றார்.
தேவிந்தரின் உறவுவழி சகோதரர் யுவராசு வால்மீகியும் இந்தியாவுக்காக விளையாடிய ஒரு வளைகோல் பந்தாட்ட வீரர் என்பது குறிப்பிடத்தக்கது ஆகும்.
புற இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:Rio Olympic Editathon 2016
தாசமார்க்கம்
தாசமார்க்கம் என்பது சைவ சமய முழுமுதற்கடவுளான சிவபெருமானை அடைவதற்கான சதுர்மார்க்கம் எனும் நான்கு வழிகளுள் ஒன்றாகும். இதனை தொண்டு நெறி என்றும் அழைப்பர்.
திருமூலர் தன்னுடைய திருமந்திரத்தில் பல்வேறு தொண்டு நெறிகளை குறிப்பிட்டுள்ளார். அவையாவன..
ஆதாரங்கள்
பகுப்பு:சைவ சமயம்
கே. அரிகரன்
'''கே. அரிகரன்' (K. Hariharan (director)'') என்பவர் தமிழ், மராத்தி, இந்தி ஆகிய மொழிகளில் திரைப்படங்களை இயக்கிய இந்திய திரைப்பட இயக்குனர் ஆவார். தற்போது இவர் க்ரியா பல்கலைக்கழகத்தில் திரைப்பட ஆய்வுகள் பேராசிரியராக உள்ளார். மகாராட்டிர மாநிலம் பம்பாயில் பிறந்த இவரது தந்தை எச். கிருஷ்ணன் ஈஸ்ட்மேன் கோடாக் நிறுவனத்தின் துணைத் தலைவராக இருந்தவர். திரைப்படம் மற்றும் தொலைக்காட்சி கல்லூரியின் முன்னாள் மாணவரான அரிகரன் 1976 ஆம் ஆண்டு காசிராம் கொத்தவால் என்ற ஒரு சோதனைத் திரைப்படத்தை உருவாக்குவதற்காக தனது உடன் பயின்ற தோழர்களுடன் இணைந்து "யுக்ட் பிலிம் கோ-ஆப்பரேட்டிவ்" என்ற கூட்டுறவை உருவாக்கினார். இவர் தமிழ் திரைப்பட்டமான ஏழாவது மனிதன்,  திரைப்படத்தில் இயக்கினார். அப்படம் தமிழில் சிறந்த தமிழ்த் திரைப்படத்துக்கான தேசிய விருதை வென்றது. மேலும் மாஸ்கோ சர்வதேசத் திரைப்பட விழாவில் கோல்டன் செயின்ட் ஜார்ஜ் (சிறந்த திரைப்படம்) விருதுக்கு பரிந்துரைக்கப்பட்டது.
வாழ்க்கை
அரிகரன் மகாராட்டிர மாநிலம் பம்பாயில் பிறந்தார். பம்பையில் உள்ள போடர் கல்லூரியில் வணிகத்தில் இளங்கலை பட்டப்படிப்பை முடித்தார். பின்னர் புனேவில் உள்ள திரைப்படம் மற்றும் தொலைக்காட்சி கல்லூரியில் திரைக்கதை எழுதுதல் மற்றும் இயக்கம் குறித்த படிப்புக்கு இணைந்தார். இவரது தந்தை, எச் கிருஷ்ணன் ஒரு தகுதிவாய்ந்த ஒளிப்பதிவாளராவார். அவர் ஈஸ்ட்மேன் கோடாக்கின் துணைத் தலைவராகவும் பணியாற்றினார். திரைப்படக் கல்லூரியில் இருந்து வெளிவந்த பிறகு, அரிகரன் தனது கல்லூரித் தோழர்களுடன் சேர்ந்து "யுக்ட் பிலிம் கோ-ஆப்பரேட்டிவ்" என்ற கூட்டுறவு நிறுவனத்தை உருவாக்கினார். அக்குழுவில் சயீத் அக்தர் மிர்சா, கமல் சுவரூப் மற்றும் அவர்களது திரைப்பட கல்லூரியின் மூத்த முன்னாள் மாணவர் மணி கவுல் ஆகியோர் அடங்குவர். இந்த கூட்டுறவு நிறுவனமானது மராத்தியில் காசிராம் கொத்தவால் என்ற ஒரு சோதனைத் திரைப்படத்தை உருவாக்கியது. இத்திரைப்படத்தை "ஒரு மறைமுகக் கலை என்று விவரித்து, 1978 இல் பெர்லின் சர்வதேசத் திரைப்பட விழாவில் நுழைந்தது. எண்ணியல் முறையில் மீட்டெடுக்கப்பட்ட பிறகு 2014 திரைப்பட விழாவில் அப்படம் மீண்டும் திரையிடப்பட்டது. அதன் பிறகு இவர் வி. சாந்தராமின் வற்புறுத்தலின் பேரில் குழந்தைகளுக்கான திரைப்படங்களைத் தயாரிக்கத் தொடங்கினார், இதன் மூலம் வான்டட் தங்கராஜ் (1979) திரைப்படத்தை இயக்கினார், இதன் வழியாப தமிழில் திரைப்பட இயக்குனராகவும் அறிமுகமானது. படம் வெளியான பிறகு சென்னைக்கு இடம் பெயர்ந்து தமிழ் படங்களில் பணியாற்றத் தொடங்கினார். ரகுவரன் அறிமுகமான இவரது எழாவது மனிதன், சிறந்த தமிழ்த் திரைப்படத்துக்கான தேசிய விருதையும், ஆப்ரோ-ஆசிய ஒற்றுமை விருதையும் வென்றது. 35வது மாஸ்கோ சர்வதேச திரைப்பட விழாவில் கோல்டன் செயின்ட் ஜார்ஜ் (சிறந்த திரைப்படம்) விருதுக்கும் இப்படம் பரிந்துரைக்கப்பட்டது. 1991 ஆம் ஆண்டில், ஓம் பூரி மற்றும் தீப்தி நவால் ஆகியோர் முன்னணி பாத்திரங்களில் நடித்த கரண்ட் படத்தின் மூலம் பாலிவுட்டில் அறிமுகமானார். மிகக் குறைந்த செலவில் எடுக்கப்பட்ட இப்படமானது, இந்திய விவசாயிகளின் துயரங்களை மையமாக வைத்து எடுக்கப்பட்டது.
இவர் வார்சா திரைப்பட விழா, தாலின் சர்வதேச திரைப்பட விழா, சினிமாலயா திரைப்பட விழா, ஜியோஞ்சு திரைப்பட விழா, IFFK திருவனந்தபுரம், இந்திய தேசிய திரைப்பட விருதுகள் போன்ற பல திரைப்பட விழாக்களில் நடுவர்களில் ஒருவராக பணியாற்றியுள்ளார்.
அரிகரன் டாக்டர் ரமா அரிகரனை மணந்து சென்னையில் வசிக்கிறார். சென்னை எல்வி பிரசாத் திரைப்படம் மற்றும் தொலைக்காட்சி கல்லூரியில் இயக்குநராக இருந்தார். கிரியா பல்கலைக்கழகத்தில் படைப்பாக்கக் கலைப் பேராசிரியராகவும், மீடியா ஆய்வகத்தின் இயக்குனராகவும் பணியாற்றியுள்ளார். மேலும் இவர் திரைப்பட மற்றும் தொலைக்காட்சிக் கல்லூரி, மற்றும் பென்சில்வேனியா மற்றும் மியாமி பல்கலைக்கழகங்களில் வருகைதரு ஆசிரியர் ஆவார். இவர் சென்னை எல். வி. பிரசாத் திரைப்படம் மற்றும் தொலைக்காட்சி கல்லூரியின் முன்னாள் இயக்குநரும், ஐதராபாத்தில் உள்ள மகிந்திரா எகோல் சென்ட்ரலில் துறைத் தலைவரும் ஆவார். அரியானாவின் சோனேபத்தில் உள்ள அசோகா பல்கலைக்கழகத்தில் கற்பித்தல் பணியைச் செய்த பிறகு, 2021 பிப்ரவரி வரை கே. ஆர். இ. ஏ. பல்கலைக்கழகத்தில் ஊடக ஆய்வகத்தின் இயக்குநராக இருந்தார். பெங்களூரில் உள்ள Dharithree மற்றும் கணியம்பாடியில் உள்ள கார்டன் ஆஃப் பீஸ் பள்ளியின் அறங்காவலராக, மேம்பட்ட எண்ணியல் தொழில்நுட்பங்களைப் பயன்படுத்தி, வேலூர் தற்போது இரண்டு கிராமப்புற பள்ளிகளின் பாடத்திட்டம் மற்றும் கற்பித்தல் முறையை மேம்படுத்தி வருகிறார்.
குறிப்புகள்
பகுப்பு:தமிழ்த் திரைப்பட இயக்குநர்கள் பகுப்பு:வாழும் நபர்கள்
ஜார்ஜ் எச் ஹிட்சிங்ஸ்
ஜார்ஜ் ஹெர்பர்ட் ஹிட்சிங்ஸ் (George Herbert Hitchings ஏப்ரல் 18, 1905 – பெபெரவரி 27,1998) என்பவர் ஒரு அமெரிக்க மருத்துவர். கீமோதெரபி ஆராய்ச்சிக்காக சர் ஜேம்ஸ் பிளாக், கெர்ட்ரூட் எலியான் ஆகியோருடன் நோபல் பரிசை 1988இல் பகிர்ந்து கொண்டவர்.
மேற்கோள்கள்
பகுப்பு:1905 பிறப்புகள் பகுப்பு:1998 இறப்புகள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் மருத்துவப் பரிசு பெற்றவர்கள்
பெயர்ச்சி (வடிவவியல்)
யூக்ளிடிய வடிவவியலில் பெயர்ச்சி  (translation) என்பது ஒவ்வொரு புள்ளியையும் ஒரு குறிப்பிட்ட திசையில், ஒரேயளவு தூரத்திற்கு நகர்த்தும் சார்பு ஆகும். யூக்ளிடிய வடிவவியலில் உருமாற்றமானது இரு புள்ளிகளின் கணங்களுக்கிடையேயான ஒன்றுக்கொன்று தொடர்பு அல்லது ஒரு தளத்திலிருந்து மற்றொரு தளத்திற்கான கோப்பு ஆகும். சுழற்சியையும், எதிரொளிப்பையும் போன்று பெயர்ச்சியும் ஒரு திட இயக்கமாகும். ஒவ்வொரு புள்ளியுடனும் ஒரு குறிப்பிட்டத் திசையனின் கூடுதலாகவும், ஆள்கூற்று முறைமையின் ஆதியின் நகர்த்தலாகவும் பெயர்ச்சியை விவரிக்கலாம்.
ஒரு பெயர்ச்சி செயலி என்பது கீழ்க்காணும் கணிதச் செயலி ஆகும்:
v ஒரு நிலையான திசையன் எனில் :
T என்ற பெயர்ச்சியினால் கிடைக்கும் எதிருரு "பெயர்வு" (translate) எனப்படும்.
யூக்ளிடிய வெளியில் பெயர்ச்சி ஒரு சமஅளவை உருமாற்றம் ஆகும். அனைத்து பெயர்ச்சிகளின் கணம் சார்புகளின் தொகுப்புச் செயலியைப் பொறுத்து ஒரு குலம் ஆகும். இக்குலம் T "பெயர்ச்சி குலம்" எனப்படும். மேலும் இக்குலம் சம அமைவியமானதாகவும், யூக்ளிடிய குலத்தின் (E(n )) இயல்நிலை உட்குலமாகவும் அமையும். T ஆல் கிடைக்கும் யூக்ளிடிய குலத்தின் ஈவு குலம், செங்குத்துக் குலம் O(n ) -உடன் சமஅமைவியம் கொண்டது:
அணியின் மூலமாகக் குறித்தல்
பெயர்ச்சி அணி:
இந்த அணியால் பெருக்குவதனால் பெயர்ச்சியின் விளைவை அடையலாம்:
திசையனின் திசையை எதிராக மாற்றுவதன் மூலம் பெயர்ச்சி அணியின் நேர்மாறைப் பெறலாம்:
பெயர்ச்சி அணிகளின் பெருக்கலை திசையன்களைக் கூட்டிப் பெறலாம்: திசையன்களின் கூடுதல் பரிமாற்றத்துக்குட்பட்டது என்பதால் பெயர்ச்சி அணிகளின் பெருக்கலும் பரிமாற்றத்துக்குட்பட்டது.
வெளியிணைப்புகள்
பகுப்பு:வடிவவியல் பகுப்பு:உருமாற்றம் (சார்பு)
பழனி சாக்கடை சித்தர்
சாக்கடை சித்தர் என்பவர் பழனி மலையின் அடிவாரமான அய்யம்புள்ளி பகுதியில் வாழ்ந்து மறைந்த சித்தராவார். இப்பெயரைக் கொண்டே பல்வேறு சித்தர்கள் அழைக்கப்பட்டுள்ளார்கள். கரூர் மாவட்டம் குளித்தலை நகரிலும் சாக்கடை சித்தர் என்றொருவர் இருந்துள்ளார்.
சாக்கடை சித்தரின் இயற்பெயரை தெரியவில்லை. இவர் வடநாட்டிலிருந்து தனது 55 வயதில் பழநிக்கு வந்தார். பழநிமலையில் முருகன் கோயிலுக்கு செல்லுகின்ற அய்யம்புள்ளி சாலையில் சாக்கடை மேடையின் மீது கூடாரமிட்டு வாழ்ந்தார். சாக்கடை நீரைப் பகுவதையும், அதிலேயே குளிப்பதையும் வழக்கமாகக் கொண்டிருந்தமையால் சாக்கடை சித்தர் என பக்தர்கள் அழைத்தனர்.
யாரிடமும் பேசாமல் இருப்பார். இவரை வழிபட்டால் நல்லது நடக்கும் என உள்ளூர் வெளியூர் பக்தர்கள் பலரும் வணங்கினர். உடல் நலக்குறைவு ஏற்பட்டு தனியார் மருத்துவமைனையில் அனுமதக்கப்பட்டார். இவர் 2016 ஆண்டு மே 27ம் தேதி வெள்ளிக்கிழமையன்று உடல் நலக்குறைவால் இறந்தார்.
ஊடகங்களில்
தமிழ் தொலைக்காட்சியான வேந்தர் தொலைக்காட்சியில் மூன்றாவது கண் என்ற தொடரின் 35 வது நிகழ்ச்சியில் இவரைப் பற்றிய செய்திகளுடன் நேரில் சென்று கண்ட நிறுபரின் அனுபவங்கள் காட்சிபடுத்தப்பட்டன.
மோபினா அலினாசாப்
மோபினா அலினாசாப் (Mobina Alinasab ) 2000 ஆம் ஆண்டு ஆகத்து மாதம் ஏழாம் தேதி பிறந்த ஒரு சதுரங்க வீராங்கனை ஆவார். ஈரான் நாட்டைச் சேர்ந்த இவர் பன்னாட்டு பெண் சதுரங்க மாசுட்டர் என்ற பட்டத்தைப் பெற்றுள்ளார்.
வாழ்க்கை வரலாறு
2016 ஆம் ஆண்டு ஆசிய இளையோர் சதுரங்க சாம்பியன் பட்டப் போட்டியில் மோபினா அலினாசாப் முதல் இடத்தை பிடித்தார். உலக இளையோர் சதுரங்க சாம்பியன் பட்டப் போட்டியில், பதினாரு வயதிற்கு கீழான பெண்களுக்கான போட்டிப் பிரிவில் இவர் இரண்டாம் இடத்தை பிடித்தார் .. 2017 ஆம் ஆண்டு நடைபெற்ற ஈரானிய பெண்களுக்கான் சதுரங்க சாம்பியன் பட்டப் போட்டியில், சாம்பியன் பட்டத்தையும் மோபினா அலினாசாப் வென்றுள்ளார். மேலும், இதே ஆண்டு பெண்களுக்கான உலக சதுரங்கச் சாம்பியன் பட்டப் போட்டிக்கான ஆசிய மண்டல 3.1 போட்டியில் வெற்றி பெற்று 2018 ஆம் ஆண்டுக்கான பெண்கள் உலக சதுரங்கப் போட்டிக்கு தகுதி பெற்றார். . பெண்கள் சதுரங்க ஒலிம்பியாடு போட்டிகளில் ஈரான் நாட்டின் சார்பாக மோபினா பங்கேற்று விளையாடியுள்ளார்.
2017 ஆம் ஆண்டு பிடே மோபினா அலினாசாப்பிற்கு அனைத்துலக சதுரங்க மாசுட்டர் பட்டத்தை வழங்கி சிறப்பித்தது.
நயினார்கோவில் ஊராட்சி ஒன்றியம்
நயினார்கோவில் ஊராட்சி ஒன்றியம், தமிழ்நாட்டின் இராமநாதபுரம் மாவட்டத்தில்  உள்ள 11  ஊராட்சி ஒன்றியங்களில்  ஒன்றாகும். நயினார்கோவில் ஊராட்சி ஒன்றியம் முப்பத்தி ஏழு ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் நயினார்கோவிலில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, நயினார்கோவில் ஊராட்சி ஒன்றியத்தின் மொத்த மக்கள் தொகை 46,359ஆகும். அதில் பட்டியல் சமூக மக்களின் தொகை 10,368 ஆக உள்ளது. பட்டியல் பழங்குடி மக்களின் தொகை 2 ஆக உள்ளது.
ஊராட்சி மன்றங்கள்
நயினார்கோவில் ஊராட்சி ஒன்றியத்தில் உள்ள 37 கிராம ஊராட்சி மன்றங்களின் விவரம்; வாணியவல்லம் • வாகவயல் • வாதவனேரி • தியாகவன்சேரி • தேத்தாங்கால் • தவளைக்குளம் • தாளையடிகோட்டை • சிறுவயல் • சிரகிக்கோட்டை • சதூர்வேதமங்களம் • இராதாபுளி • பொட்டகவயல் • பந்தப்பனேந்தல் • பாண்டியூர் • பி. கொடிக்குளம் • நயினார்கோவில் • நகரமங்களம் • மும்முடி சாத்தான் • கொளுவூர் • கீழகாவனூர் • காரடர்ந்தகுடி • ஆட்டாங்குடி • அரியான்கோட்டை • அரசனூர் • அஞ்சாமடை காச்சான் • அக்கிரமேசி • அ. பனையூர்
கரண்ட் (1992 திரைப்படம்)
கரண்ட் (Current (1992 film)) என்பது 1992 ஆம் ஆண்டு வெளிவந்த இந்திய நாடகத் திரைப்படமாகும். இத்திரைப்படத்தின் வழியாக கே. அரிகரன் இந்தி திரையுலகில் இயக்குநராக அறிமுகமானார். இந்திய தேசிய திரைப்பட மேம்பாட்டுக் கழகத்திற்காக அவர் இப்படத்தை எழுதி இயக்கினார். இப்படத்தில் ஓம் பூரி, தீப்தி நவால் ஆகியோர் முன்னணி பாத்திரங்களை ஏற்று நடித்தனர், இந்த படம் இந்திய கிராமப்புற விவசாயிகளின் அவலநிலையை பேசுபொருளாகக் கொண்டது. திரைப்படத்தின் கதைக்களம் சாகித்ய அகாதமி பெற்ற தமிழ் எழுத்தாளர் கி. ராஜநாராயணன் எழுதிய சிறுகதையை அடிப்படையாகக் கொண்டது.
வெளி இணைப்புகள்
பகுப்பு:1992 திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
கியாய்க்டியோ புத்தர் கோயில்
கியாய்க்டியோ பகொடா அல்லது கியாய்க்டியோ புத்தர் கோயில் ( Kyaiktiyo Pagoda), தங்கப் பாறை என்றும் அழைக்கப்படுகிறது. இது மியான்மர் நாட்டில், மொன் மாநிலத்தில் அமைந்த சிறு புத்தர் கோயில். ரங்கூனிலிருந்து 210 கி. மீ., தொலைவில் அமைந்துள்ளது. இப்பாறைக் கோயில் கடல் மட்டத்துக்கு மேல் 3600அடி உயரத்தில் (1100 மீட்டர்) அமைந்துள்ளது. இப்பாறையின் உயரம் 7.3மீட்டர். கின்புன் என்ற கிராமத்திலிருந்து 16 கி. மீ., தொலைவில் தங்கப் பாறை அமைந்துள்ளது. ஆண்கள் மட்டும் இக்கோயிலுக்குச் செல்ல அனுமதிக்கப்படுகின்றனர். ஒரு சிறிய இரும்புப் பாலத்தைக் கடந்தே இந்தப் பாறையை அடைய முடியும். மார்ச் மாதத்தில் வரும் பெüர்ணமி அன்று சீனா, ஜப்பான், மலேசியா, கொரியா போன்ற நாடுகளில் வசிக்கும் புத்த சமயத்தினர் இந்த தங்கப் பாறையை வழிபட வருகின்றனர். இப்பாறையின் அடியில் புத்தரின் தலைமுடி புதைக்கப்பட்டிருப்பதாக நம்பப்படுகிறது.
வெளி இணைப்புகள்
பகுப்பு:பௌத்த யாத்திரைத் தலங்கள் பகுப்பு:மியான்மாரிலுள்ள பௌத்த கோயில்கள் பகுப்பு:பௌத்த நினைவுச் சின்னங்கள்
அம்னா மவாசு கான்
அம்னா மவாசு கான்  (Amna Mawaz Khan)  பாக்கித்தான் நாட்டைச் சேர்ந்த ஒரு பரதநாட்டிய  நடனக் கலைஞராவார். நாடகக் கலைஞர், பெண்ணியவாதி மற்றும் அரசியல் வாதி என பன்முகங்களுடன் இவர் இயங்கினார். அம்னா மவாசு கான் பெண்கள் சனநாயக முன்னணியின் நிறுவன உறுப்பினரும் ஆவார்.
ஆரம்பகால வாழ்க்கை மற்றும் கல்வி
அம்னா ராவல்பிண்டியில் 1989 ஆம் ஆண்டு சூலை மாதம் 22 அன்று பிறந்தார். தனது ஆரம்பக் கல்வியை இசுலாமாபாத்தின் கல்தூனியா உயர்நிலைப் பள்ளியில் பெற்றார். பஞ்சாப் பல்கலைக்கழகத்தில் கலைகளில் இளங்கலை முடித்தார். இசுலாமாபாத்தில் உள்ள குவாயித் -இ-ஆசம் பல்கலைக்கழகத்தின் தேசிய ஆய்வுக் கழகத்தில் இருந்து 2013 ஆம் ஆண்டு பாக்கித்தான் ஆய்வுகளில் முதுகலைப் படிப்பு படித்தார்.
பரதநாட்டியம்
அம்னா கான் தனது 11 வது வயதில் மசுமூன்-இ-சௌக் பள்ளியில் புகழ்பெற்ற நடனக் கலைஞர் இந்து மிதாவிடம் பரதநாட்டியம் கற்கத் தொடங்கினார். அதன் பிறகு 11 ஆண்டுகள் அவரிடம் நடனம் கற்றுக் கொண்டார். அம்னா கான் பின்னர் ஆறு ஆண்டுகள் தான் கற்றுக் கொண்ட பரதநாட்டியத்தை மாணவிகளுக்கு கற்பித்தார். மகால நடனம் மற்றும் நடனக் கலைகள் பாடத்தில் இங்கிலாந்தின் லண்டன், கிரீன்விச்சில் உள்ள டிரினிட்டி லாபன் கல்லூரியில் ஒரு குறுகிய கால பயிற்சியைப் பெற்றார்.